Mõne aja eest tõmbas Marvel saladuseloori enda kinouniversumi neljandalt faasilt ja avaldas, mida toob tulevik. Tundub, et järgnevatele aastatele minnakse vastu uue hingamisega, sest võrreldes varasemaga on oluliselt suurem rõhk pandud seriaalidele.
Vaatame üle need 5 Disney+ striimimisteenuse tarvis loodavat teleseriaali, mida Marveli teleuniversumi neljanda faasi jooksul näha saame ning mis kinoelamusele samuti veelgi juurde lisavad!
The Falcon and the Winter Soldier
Marveli esimene suurem avantüür telemaastikule keskendub kahele tegelasele, keda oleme näinud juba mitmes filmis, kuid kes on sellegipoolest suuresti rambivalgusest välja jäänud.
Seriaali keskmes on Sam Wilson ehk Falcon, keda kinofännid mäletavad Marveli filmides metalltiibadega ringi lendamas ja püstoleid kõmmutamas. Temast sai “Tasujad: Lõppmängus” ka järgmine Kapten Ameerika. Wilsoni kaaslaseks on Bucky Barnes ehk Winter Soldier, kes oli algselt Kapten Ameerika vaenlane kuid liitus hiljem Tasujate tiimiga.
Anthonie Mackie ja Sebastian Stan, kes mängivad Falconit ja Winter Soldierit kinolinal, jätkavad rollides ka teleekraanil. Seriaal jõuab Disney+ teenuse tellijateni 2020. aasta lõpus.
Just announced in Hall H at #SDCC, Marvel Studios’ THE FALCON AND THE WINTER SOLDIER, an original series with Anthony Mackie, Sebastian Stan, and Daniel Brühl. Streaming exclusively on Disney+, Fall 2020. pic.twitter.com/COes9WV7Wv
— Marvel Entertainment (@Marvel) July 21, 2019
WandaVision
Ka selle seriaali keskmes on kaks tegelast, kes on senistes Marveli filmides mänginud pigem teist viiulit: Wanda Maximoff ehk Scarlet Witch ja tema armastatu Vision.
Filmides kehastab Wandat Elisabeth Olsen ja Visionit Paul Bettany ning nemad jätkavad samades rollides ka seriaalis. On ka kinnitatud, et “WandaVisioni” sündmustik saab olema aluseks järgmise “Doctor Strange’i” filmi süžeele.
“WanfaVisionit” peaks saama Disney+ vahendusel näha 2021. aasta kevadel.
Just announced in Hall H at #SDCC, Marvel Studios' WANDAVISION, an original series with Elizabeth Olsen, Paul Bettany, and Teyonah Parris. Streaming exclusively on Disney+, Spring 2021. pic.twitter.com/mDgxZVW3BF
— Marvel Entertainment (@Marvel) July 21, 2019
Loki
Sarnaselt Musta Lesega on ka Loki hetkel Marveli universumis üsna täbaras olukorras, kuna filmis “Tasujad: Igaviku sõda” hukkus ta Thanose käe läbi. Ometi vändatakse temast seriaal.
Siin muutuvad asjad natukene keerulisemaks. “Lõppmängus” reisivad Tasujad ajas tagasi, kus kohtavad ka Lokit, kes aga ootamatult põgenema pääseb ja seeläbi enda saatust muudab. Seriaali-Loki on seega alternatiivses reaalsuses eksisteeriv Loki, kes on elus ja terve.
Seriaalis jätkab Loki rollis Marveli filmides sama tegelast kehastanud Tom Hiddleston. Sari jõuab Disney+ teenuse tellijateni 2021. aasta kevadel.
— Marvel Entertainment (@Marvel) July 21, 2019
What if…?
Neljanda faasi uutest projektidest on “What if…?” kahtlemata üks omapärasemaid. Tegu on animaseriaaliga, mis annab Marveli kinouniversumist tuntud sündmustele uue dimensiooni ja küsib, mis oleks juhtunud kui asjad oleksid läinud teisiti,
Näiteks kõige esimeses osas küsitakse, mis oleks juhtunud siis, kui Steve Rogersi asemel oleks Kapten Ameerikaks muudetud hoopis tema armastatu, Peggy Carter. Kõlab huvitavalt ja teiste Marveli projektide kõrval ka väga värskelt.
“What if…?” jõuab Disney+ tellijateni 2021. aasta suvel.
Just announced in Hall H at #SDCC, Marvel Studios’ WHAT IF…?, the first animated series in the MCU, with Jeffrey Wright as the voice of The Watcher, and many actors from across the MCU reprising their roles as voice talent. Streaming exclusively on Disney+, Summer 2021. pic.twitter.com/6aPhlQvMR9
— Marvel Entertainment (@Marvel) July 21, 2019
Hawkeye
Mäletate, kuidas “Tasujad: Lõppmängus” oli Jeremy Renneri kehastatud Kotkasilmal uus soeng, konstantselt paha tuju ja tugev kiindumus inimeste mõrvamise vastu. “Hawkeye” seriaal selgitab, mis juhtus, et ta selliseks muutus.
Tundub ka, et uue seriaaliga valmistub Renner vibuküti rollist loobuma. On teada, et sarjas saab saab olema tähtis roll koomiksitest tuntud tegelasel Kate Bishopil, kellest võib saada järgmine Kotkasilm. Ei ole veel teada, kes Bishopit kehastama hakkab.
“Hawkeye” jõuab Disney+ tellijateni 2021. aasta lõpus.
Just announced in Hall H at #SDCC, Marvel Studios’ HAWKEYE with Jeremy Renner, an original series that will also introduce Kate Bishop. Streaming exclusively on Disney+, Fall 2021. pic.twitter.com/n2u6G4i4iG
— Marvel Entertainment (@Marvel) July 21, 2019
Naudi kino!
Kui Sul veel nägemata ÄMBLIKMEES: KODUST KAUGEL, jookseb see veel CINAMONI kinolinal.
Numbrilt järgmised superkangelaste moodi tegelased, kes täna kinolinal maailma päästavad on HOBBS JA SHAW. Vaata ka nende filmi.
CINAMON jagab siin kino telgitaguseid, kaasab kinoelamustesse ja hoiab pilgu kuumimatel kinouudistel.